id sv ms ms eo id id ms id id id en ms sv fr en ms ms id ms id id ms id id id en ms ms ms id id id ms id ms ms id ms tr ms ms tr ms ms eo eo fi id ms ms ms nds id fr id en en id fr id id en fi fr id en en en fi fr id ms ms fr id id ms en en en en ms id ms en id ms ms id tr nl id id pl id id id id id ms id id hbs_lat id ms id id id ms id id ms id id ms ms id id ms id id id id id id id ms ms ms ms id id id ms id id nb fr id de id en id ms ms ms id ms id id id de id id ms ms id id id id id id id id id ms id id id en ms ms en en en en en en id ms id id id en id id jv ms id id it es id id en id ms ms ms ms ms ms
Vitamin C Untuk Ibu Mengandung WAJIB Ambil, Tapi Ada Dos Perlu Patuhi
Kekal Sihat Pada Usia Emas
Kalkulator Indeks Jisim Badan (BMI)
Kira kadar Indeks Jisim Badan (BMI) anda menggunakan alatan berikut!
Kalkulator Kadar Metabolisme Asas (BMR)
Kira Kadar Metabolisme Asas (BMR) anda menggunakan alatan berikut!
Tahu tak scan bayi yang mana lebih baik untuk ibu hamil?
Terima kasih kerana membaca artikel kesihatan kami, dan mengambil berat tentang kesihatan anda. Ini antara benda baru di Hello Doktor.
Tanya Doktor Secara Percuma
Jadi yang terawal untuk berkongsi pandangan anda kepada Hello Doktor
Ayuh jadi yang pertama untuk memberi komen!
Sertai Kami atau Log Masuk untuk menghantar komen
Ibu Mengandung WAJIB Ambil Vitamin C, Tapi Ada Dos Yang Perlu Dipatuhi!
Ditulis oleh Asyikin Md Isa Disemak pada 21/06/2022
Disemak secara perubatan oleh Dr. Joseph Tan
Ada yang mengatakan bahawa vitamin C untuk ibu mengandung amat penting. Tetapi kenapa dan adakah boleh mendapatkannya melalui suplemen?
Kalau ingin tahu jawapannya, teruskan membaca perkongsian artikel ini.
Untuk mendapatkan lebih banyak info tentang Pemakanan Sihat, sila dapatkannya di sini.
Vitamin C ketika hamil
Vitamin C adalah antioksidan kuat yang terkenal dan vitamin penting sama ada anda hamil atau tidak.
Jenis vitamin C untuk ibu mengandungi ini dianggap sebagai penggalak imuniti, malah boleh mengurangkan risiko anda untuk mendapat kanser dan penyakit jantung tertentu.
Semasa berbadan dua, vitamin ini memainkan peranan penting dalam pertumbuhan dan perkembangan bayi yang sihat.
Oleh sebab agak mudah untuk mendapatkan vitamin C mencukupi semasa hamil, anda mungkin tidak memerlukan pengambilan suplemen.
Sebaliknya cukup dengan memakan buah sitrus, buah-buahan dan sayuran lain yang kaya nutrien ini.
Keperluan vitamin C untuk ibu mengandung
Sepanjang tempoh kehamilan, vitamin ini penting untuk ibu dan bayi yang sedang membesar.
Ia membantu mengekalkan sistem imun yang sihat dan diperlukan tubuh bagi penghasilan kolagen untuk membantu pertumbuhan kulit, rawan, tendon dan tulang bayi serta ibu.
Ia juga bertindak sebagai antioksidan dalam tubuh – membantu badan melawan jangkitan dan melindungi sel daripada kerosakan yang disebabkan radikal bebas.
Turut dikenali sebagai asid askorbik, vitamin C ini adalah vitamin larut air – bermakna tubuh tidak boleh menyimpannya. Oleh itu, anda perlu mengisi semula vitamin ke dalam tubuh dan tidak boleh terlebih dos.
Vitamin C dapat membantu meningkatkan kadar penyerapan zat besi tubuh.
Kajian mendapati bahawa penyerapan zat besi meningkat sebanyak 67% apabila diambil dengan 90 mg vitamin daripada pemakanan, khususnya sumber tumbuhan.
Kekurangan vitamin C boleh menjejaskan fungsi vaskular dan keanjalan – satu gejala penting preeklampsia, komplikasi kehamilan. Disebabkan itu pentingnya pengambilan vitamin C yang mencukupi semasa mengandung.
Tanda-tanda kekurangan vitamin C termasuklah keletihan, keradangan gusi, luka yang lambat sembuh, lebam dan kulit kering.
Fahami jumlah vitamin C yang diperlukan ibu mengandung
Wanita hamil berumur 18 tahun ke bawah: 80 miligram (mg) sehari
Wanita hamil berumur 19 tahun ke atas: 85 mg sehari
Wanita menyusui berumur 18 tahun ke bawah: 115 mg sehari
Wanita menyusui berumur 19 tahun ke atas: 120 mg sehari
Wanita tidak hamil berumur 18 tahun ke bawah: 65 mg sehari
Wanita tidak hamil berumur 19 tahun ke atas: 75 mg sehari
Untuk mencapai kadar keperluan vitamin C harian, cuba masukkan sekurang-kurangnya 3 hidangan buah-buahan dan sayuran yang kaya mineral ini ke dalam diet harian anda.
Jenis vitamin C untuk ibu mengandung
Pastinya buah-buahan sitrus terlintas di fikiran anda kerana ia sangat tinggi vitamin C. Tetapi sayuran berdaun serta pelbagai lagi buah dan sayuran turut merupakan sumber yang sangat baik.
Pilihlah makanan segar sebagai sumber vitamin C kerana haba boleh memusnahkannya. Juga perlu diingatkan bahawa terdapat sesetengah bijirin dan jus diperkaya dengan vitamin C.
Vitamin ini juga membantu memaksimumkan jumlah zat besi yang diperolehi daripada makanan lain yang dimakan.
Semestinya semasa mengandung, anda memerlukan lebih banyak zat besi dan mungkin sukar untuk memenuhi kadar keperluan harian tersebut.
Itulah sebabnya idea yang terbaik adalah untuk cuba memasukkan makanan kaya sumber vitamin C dalam setiap hidangan.
Ini terutamanya apabila memakan sumber zat besi tumbuhan seperti kekacang – ia akan membantu penyerapan sehingga 6x lebih zat besi.
Vitamin C boleh didapati daripada sumber seperti:
100 gram (g) lada benggala: 126 mg
100 g brokoli (mentah atau kukus) : 79 mg
100 g strawberi: 57 mg
100 g kubis : 45 mg
100 g buah sitrus (oren adalah yang terbaik): 42-52 mg
100 g jus oren: 40 mg
100 g tomato (sebaiknya dimasak): 30 mg
100 g bayam: 30 mg
Berapa banyak vitamin C untuk ibu mengandung diperlukan?
Walaupun vitamin C adalah larut air, tetapi pengambilan secara berlebihan bukanlah idea yang baik semasa hamil. Pengambilan vitamin C harian maksimum tidak boleh melebihi 2,000 mg.
Secara amnya, vitamin C dianggap selamat, tetapi dos yang tinggi boleh mengganggu perut dan menyebabkan cirit-birit serta loya.
Perlu ke pengambilan suplemen vitamin C semasa hamil?
Biasanya tidak perlu mengambil suplemen yang berasingan.
Anda boleh mendapatkan vitamin C yang diperlukan dengan mudah melalui buah-buahan dan sayuran, malahan vitamin pranatal juga mengandungi vitamin ini.
Sekiranya wujud persoalan sama ada selamat – atau perlu – untuk mengambil suplemen jenis vitamin C untuk ibu mengandung, terutamanya semasa musim selesema dan flu, jawapan yang terbaik adalah untuk mendapatkan vitamin melalui diet dan vitamin pranatal.
Jika wujud kebimbangan tidak mendapat jumlah vitamin yang diperlukan dengan diet pemakanan, berundinglah dengan pakar sama ada suplemen vitamin C sesuai untuk anda atau tidak.
Kesimpulannya? Memakan diet sihat dan seimbang tinggi sumber vitamin C bersama vitamin pranatal seharusnya mampu menampung kadar keperluan asas anda.
Guna kalkulator pengambilan kalori ini untuk menentukan keperluan kalori seharian yang anda perlu, berdasarkan tinggi, berat, umur dan tahap aktiviti anda.
Berapa umur anda? (tahun)
Berapa ketinggian anda? (cm)
Berapakah berat badan anda? (kg)
Berapa aktif anda setiap hari?
Hello Health Group tidak menawarkan nasihat perubatan, diagnosis atau rawatan.
Vitamin C supplementation in pregnancy. https://www.who.int/elena/titles/review_summaries/vitaminC-pregnancy/en/, Accessed on Jan 24, 2022
Vitamin C during pregnancy. https://www.aptaclub.co.uk/pregnancy/diet-and-nutrition/key-vitamins-and-nutrients/pregnancy-nutrients-vitamin-c.html#, Accessed on Jan 24, 2022
Vitamin C supplementation in pregnancy. https://www.cochrane.org/CD004072/PREG_vitamin-c-supplementation-pregnancy,
Vitamin C. https://mothertobaby.org/fact-sheets/vitamin-c/, Accessed on Jan 24, 2022
Vitamins, supplements and nutrition in pregnancy. https://www.nhs.uk/pregnancy/keeping-well/vitamins-supplements-and-nutrition/, Accessed on Jan 24, 2022
Pregnancy Vitamins and Nutrients. https://americanpregnancy.org/healthy-pregnancy/pregnancy-health-wellness/pregnancy-vitamins-nutrients/, Accessed on Jan 24, 2022
Kulit Wajah Berjerawat? Ia Antara 7 Kesan Kekurangan Vitamin A Dalam Badan Patut Anda Tahu
Terlebih Gula Punca Hiperaktif, Mitos @ Fakta? Ini Kebenarannya…
Ditulis oleh Asyikin Md Isa Disemak pada 21/06/2022
Disemak secara perubatan oleh Dr. Joseph Tan
Hello Doktor mahu menjadi rakan kongsi anda yang paling dipercayai untuk membuat lebih banyak keputusan yang tepat bersama, dan hidup dengan lebih sihat lagi bahagia.
Lawati laman web Hello Health yang lain
©2021 Hello Health Group Pte. Ltd. Hak Cipta Terpelihara. Hello Health Group tidak menawarkan nasihat perubatan, diagnosis atau rawatan.